Document ID: /roh_data/filtered/fineweb-2-filterrobots_roh.jsonl.gz/60988

Spediziun a viafier e NEAT enstagl da 2. tunnel al Gottard
- Mesemna, 16.12.2015, 17:55
Construir in segund tunnel al Gotthard è memia char ed ostil envers l'ambient. Da questa persvasiun è il comité «Burgais cunter in segund tunnel». Alternativas fissan spediziun per viafier u spustar la sanaziun e nizzegiar las capacitads da la NEAT.
Il tunnel da via dal Gottard possia vegnir duvrà per almain 2 decennis senza stuair serrar el in soli sulet di dal tut, ha ditg Stefan Krebser (president Railvalley) a la conferenza da medias a Berna. Là hani era preschentà lur propostas:
- Dad in nov rapport da l'Uffizi federal per vias ASTRA concluda il comité ch'il plafond dal tunnel è tuttina en in meglier stan che spetgà. Perquai la proposta da spustar la sanaziun totala dal tunnel e nizzegiar la NEAT.
- L'alternativa fiss da metter il traffic sin ils binaris cun ina staziun a Göschenen ed in'autra ad Airolo. Ils camiuns duain ir sur l'uschènumnada «via rullonta».
Il comité quinta da pudair spargnar uschia radund 2 milliardas francs.
Ils 28 da favrer votescha il pievel svizzer davart in segund tunnel da via al Gottard. Igl è la terza giada ch'il suveran po decider direct u indirect davart quest tema. Fin ussa ha el ditg na.
RR novitads 18:00